Неодим-ИАГ (Nd:YAG) лазер 1064 nm
Един от двата най-популярни лазери в естетичната медицина. Версията, която се използва спада към твърдотелните лампово напомпвани лазери. Излъчващия химичен елемент е  Неодим, легиран в решетка на кристала Итриево Алуминиев Гранат. Лазера генерира на 1064 nm лъчение попадащо в така наречения "Терапевтичен прозорец". В зависимост от режима на продължителност на импулса му, лазера има различни медико-естетични приложения. В милисекундния интервал той се ползва за: епилация на тъмна кожа; премахване на кръвоносни съдове; третиране на гъбички по ноктите. В микросекундния интервал лазера се ползва за: лазерно подмладяване, карбонов пилинг. А в наносекундния (Q-switched) и пикосекунден  интервал за третиране на естествени и изкуствени пигменти (tatoo) и плазмен аблативен фраксел.  Други негови приложения в медицината са: ендоваскуларна хирургия, лазерно асистирана липосукция и локална невронна-анестезия.